Source: http://docplayer.fi/758195-Vuosiraportti-2009-teollisuuden-voima-oyj.html
Timestamp: 2018-01-19 15:55:38+00:00
Document Index: 4362047

Matched Legal Cases: ['kko ', 'kko ', 'kko ', 'kko ', 'kko ', 'kko ']

Vuosiraportti Teollisuuden Voima Oyj - PDF
Vuosiraportti Teollisuuden Voima Oyj
Download "Vuosiraportti 2009. Teollisuuden Voima Oyj"
1 Vuosiraportti 2009 Teollisuuden Voima Oyj H y v i n v o i n t i a y d i n s ä h k ö l l ä
2 Tulevaisuus rakennetaan tänään
3 Vuosiraportti 2009 Teollisuuden Voima Oyj Selvitys hallinto- ja ohjausjärjestelmästä 2009, tiivistelmä 3 Yleistä 3 Yhtiökokous 3 Hallitus 3 Hallituksen valiokunnat 4 Toimitusjohtaja 4 Johtoryhmä 4 Operatiivinen ryhmä 4 Tilintarkastajat 5 Taloudellisen raportointiprosessin sisäinen valvonta ja riskienhallinta 5 Hallitus Johtoryhmä Perusorganisaatio 11 Hallituksen toimintakertomus Toimintaympäristö 13 Keskeiset tapahtumat 13 Konsernin liiketoiminnan tulos 14 Konsernin rahoitus ja maksuvalmius 14 Osakepääoma ja osakeanti 15 Hallinnointiperiaatteet 15 Hallintoelimet 15 Sääntely-ympäristö 15 Riskienhallinta, merkittävimmät riskit ja epävarmuustekijät 16 Vireillä olevat oikeudenkäynnit ja riita-asiat 17 Ydinvoima 17 Olkiluoto 1 ja Olkiluoto 2 17 Vuosihuollot 17 Olkiluoto 3 17 Olkiluoto 4 -hanke 18 Ydinpolttoaine 18 Ydinjätehuolto 18 Hiilivoima 19 Meri-Pori 19 Tutkimus- ja kehitystoiminta 19 Investoinnit käyttöomaisuuteen ja osakkeisiin 19 Turvallisuus ja ympäristöasiat 19 Henkilöstö ja koulutus 20 Tytäryhtiöt ja yhteisyritykset 20 Olennaiset tapahtumat tilikauden päättymisen jälkeen 20 Arvio tulevasta kehityksestä 20 Ehdotukset yhtiökokoukselle 21 Keskeisiä tietoja ja tunnuslukuja 22 Tilinpäätöstiivistelmä TVO-konsernin tilinpäätös 25 Emoyhtiön tilinpäätös 29 Ehdotukset yhtiökokoukselle 32 Toimintakertomuksen ja tilinpäätöksen allekirjoitukset 33 Tilintarkastuskertomus 34 Talousjulkaisut 36 Yhteystiedot Takakansi V u o s i r a p o r t t i T V O 1
5 Selvitys hallinto- ja ohjausjärjestelmästä 2009, tiivistelmä Yleistä Teollisuuden Voima Oyj:n (TVO) toimialana on yhtiöjärjestyksen mukaan voimalaitosten ja voimansiirtolaitteiden rakentaminen ja hankkiminen sekä sähkön tuottaminen, välittäminen ja siirtäminen ensi sijassa yhtiön osakkaille yhtiöjärjestyksessä määrättävin ehdoin. Yhtiöjärjestyksen mukaisesti TVO toimittaa sähköä osakkailleen ns. Mankala-periaatteella eli luovuttaa tuottamansa tai hankkimansa sähkön osakkailleen näiden TVO:n kunkin osakesarjan omistuksen suhteessa, ja kukin kyseisen osakesarjan osakas vastaa yhtiötä kohtaan yhtiöjärjestyksessä tarkemmin määritellyistä muuttuvista ja kiinteistä vuosikustannuksista. Yhtiön osakkaat ovat tehneet keskinäisen osakas sopimuksen, jossa säädellään tarkemmin hallinnointiperiaatteita. TVO, Mankala-periaatteella toimivana listaamattomana julkisena osakeyhtiönä, noudattaa listayhtiöiden hallinnointikoodia 1) soveltuvin osin. TVO:lla ei ole velvollisuutta noudattaa hallinnointikoodia, eikä siten myöskään Comply or Explain -periaatetta. Arvopaperimarkkinalain 2 luvun 6 :n mukaan julkisen kaupankäynnin kohteena olevan arvopaperin liikkeellelaskijan on esitettävä toimintakertomuksessa tai erillisessä kertomuksessa selvitys hallinto- ja ohjausjärjestelmästään. Yhtiökokous Yhtiökokous on yhtiön ylin päättävä elin. Yhtiökokous päättää sille osakeyhtiölain ja yhtiöjärjestyksen mukaan kuuluvista asioista, kuten tilinpäätöksen vahvistamisesta, taseen osoittaman voiton käyttämisestä sekä vastuuvapauden myöntämisestä hallituksen jäsenille ja toimitusjohtajalle. Yhtiökokous myös valitsee hallituksen jäsenet ja tilintarkastajat sekä päättää hallituksen jäsenten palkkioista. Varsinainen yhtiökokous pidetään vuosittain viimeistään toukokuussa. Yhtiökokouskutsu lähetetään osakkeenomistajille aikaisintaan neljä viikkoa ja viimeistään kymmenen päivää ennen kokousta. TVO:n varsinaisessa yhtiökokouksessa on läsnä toimitusjohtaja, hallituksen puheenjohtaja ja riittävä määrä hallituksen jäseniä sekä tilintarkastaja. Hallituksen jäseneksi ensimmäistä kertaa ehdolla olevan henkilön edellytetään pääsääntöisesti osallistuvan hänen valinnastaan päättävään yhtiökokoukseen, jollei hänen poissaololleen ole painavia syitä. Varsinainen yhtiökokous 2009 TVO:n varsinainen yhtiökokous pidettiin Yhtiökokous vahvisti TVO:n tilinpäätöksen vuodelta 2008, myönsi vastuuvapauden hallituksen jäsenille ja toimitusjohtajalle sekä valitsi yhtiön hallituksen jäsenet. Hallitus Yhtiöjärjestyksen mukaan TVO:n hallitukseen kuuluu vähintään seitsemän ja enintään kymmenen jäsentä. Hallituksen jäsenen toimikausi alkaa vaalin suorittaneen yhtiö kokouksen päätyttyä ja päättyy uuden vaalin suorittavan yhtiö kokouksen päättyessä. Yhtiöjärjestyksen mukaan osakkeenomistajalla, joka omistaa yli 20 prosenttia ja enintään 50 prosenttia yhtiön kaikista osakkeista, on oikeus nimetä hallitukseen kolme jäsentä. Hallitus valitsee keskuudestaan puheenjohtajan ja varapuheenjohtajan. Hallitus kokoontuu puheenjohtajan tai hänen estyneenä ollessaan varapuheenjohtajan kutsusta. Hallitus on päätösvaltainen, kun paikalla on yli puolet jäsenistä. Hallituksen tehtäviin ja toimivaltaan kuuluvat kaikki sellaiset yhtiön hallintoa koskevat asiat, jotka eivät lain tai yhtiöjärjestyksen mukaan kuulu 1) Uusi Suomen listayhtiöiden hallinnointikoodi julkistettiin Uusi koodi korvaa joulukuussa 2003 annetun suosituksen listayhtiöiden hallinnointi- ja ohjausjärjestelmistä. Uusi koodi on laadittu noudatettavaksi ns. Comply or Explain -periaatteen mukaisesti siten, että listayhtiön tulee noudattaa koodin kaikkia suosituksia. Listayhtiö voi kuitenkin poiketa yksittäisestä suosituksesta, jolloin sen on ilmoitettava poikkeaminen ja perustelut poikkeamiselle. Koodi tuli voimaan Suomen listayhtiöiden hallinnointikoodi on saatavilla internet-osoitteessa V u o s i r a p o r t t i T V O 3
6 yhtiökokouksen käsiteltäviin asioihin. Hallitus huolehtii yhtiön hallinnosta ja toiminnan asianmukaisesta järjestämisestä ja vastaa siitä, että kirjanpidon ja varainhoidon valvonta on asianmukaisesti järjestetty, sekä muun muassa - nimittää toimitusjohtajan - nimittää yhtiön muun toimivan johdon - varmistaa johtamisjärjestelmän toiminnan - hyväksyy yhtiön strategiset tavoitteet ja toiminnalliset suuntaviivat - hyväksyy toimintasuunnitelman ja budjetin sekä valvoo sen toteuttamista - hyväksyy riskienhallinnan periaatteet - hyväksyy sisäisen tarkastuksen vuosiohjelman - vahvistaa toimintakertomuksen ja tilinpäätöksen - hyväksyy osavuosikatsauksen - päättää merkittävistä rahoitus- ja vakuusasioista - hyväksyy merkittävät investoinnit - kutsuu koolle yhtiökokouksen - päättää osakkaiden informoinnista - päättää palkitsemis- ja sitouttamisjärjestelmän periaatteista - vahvistaa valiokuntien työjärjestykset ja toimivaa johtoa avustavien toimikuntien toimintasäännöt - käsittelee muut asiat, jotka hallituksen puheenjohtaja, varapuheenjohtaja, jäsen tai toimitusjohtaja on esittänyt otettavaksi esityslistalle - arvioi kerran vuodessa toimintaansa Hallituksen tehtävänä on edistää yhtiön ja kaikkien osakkeenomistajien etua. Hallituksen jäsenet eivät edusta yhtiössä heitä jäseneksi ehdottaneita tai muita tahoja. Hallituksen valiokunnat Hallituksen vastuulle kuuluvien asioiden käsittelyn tehokkuuden varmistamiseksi yhtiössä on vähintään kolmesta hallituksen jäsenestä koostuvat, hallitusta avustavat ja sille raportoivat tarkastus- ja rahoitusvaliokunta, OL3-valiokunta, ydinturvallisuusvaliokunta sekä nimitys- ja palkitsemisvaliokunta. Hallitus valitsee keskuudestaan valiokuntien jäsenet, nimittää puheenjohtajat ja vahvistaa työjärjestykset. Valiokunnille työjärjestyksessä tarkoitettujen tehtävien lisäksi kukin valiokunta käsittelee hallituksen mahdollisesti antamat tai valiokunnan jäsenten, toimitusjohtajan tai muun toimivan johdon esille ottamat muut valiokunnan toimialaan liittyvät asiat. Valiokunnat aloittivat toimintansa Toimitusjohtaja Toimitusjohtaja hoitaa osakeyhtiölain mukaan yhtiön juoksevaa hallintoa hallituksen antamien ohjeiden ja määräysten mukaisesti sekä vastaa siitä, että yhtiön kirjanpito on lain mukainen ja varainhoito on luotettavalla tavalla järjestetty. Toimitusjohtaja antaa hallitukselle ja sen jäsenelle tiedot, jotka ovat tarpeen hallituksen tehtävien hoitamiseksi. Toimitusjohtajana yhtiössä toimii Jarmo Tanhua, s Toimitusjohtaja ei omista yhtiön osakkeita. Johtoryhmä Johtoryhmä toimii toimitusjohtajan apuna yhtiön toiminnan johtamisessa ja sen kokouksista laaditut pöytäkirjat muodostavat toimitusjohtajan päätösluettelon yhdessä operatiivisen ryhmän kokouksista laadittujen pöytäkirjojen kanssa. Hallitus valitsee johtoryhmään kuuluvat toimitusjohtajan alaiset. Johtoryhmässä käsitellään tiedotusasiat eri johtajien vastuualueilta tarpeellisessa laajuudessa tiedonkulun varmistamiseksi toimitusjohtajan ja johtajien välillä sekä johtajien kesken. Johtoryhmässä käsitellään oleellisia yhtiön toimintaan liittyviä toimitusjohtajan päätöstä edellyttäviä asioita. Operatiivinen ryhmä Operatiivinen ryhmä toimii toimitusjohtajan apuna yhtiön operatiivisen toiminnan suunnittelussa ja johtamisessa sekä toimivan johdon välisen tiedonvaihdon foorumina ja päätösrajapintojen selventäjänä. Operatiivinen ryhmä käsittelee kulloinkin voimassa olevassa organisaatiokäsikirjassa määritellyt asiat. 4 w w w. t v o. f i
7 Operatiiviseen ryhmään kuuluvat henkilöstön edustajia lukuun ottamatta samat henkilöt kuin johtoryhmään sekä lisäksi Posiva Oy:n toimitusjohtaja. Tilintarkastajat Yhtiöjärjestyksen mukaan yhtiöllä on kaksi tilintarkastajaa, joiden tulee olla Keskuskauppakamarin hyväksymiä tilintarkastajia tai tilintarkastusyhteisöjä. Tilintarkastajan tehtävä päättyy vaalia seuraavan varsinaisen yhtiökokouksen päättyessä. Varsinainen y ht iökokous valitsi yhtiön tilintarkastajiksi Eero Suomelan, KHT sekä KHT-yhteisö Pricewaterhouse- Coopers Oy:n, jonka päävastuullisena tarkastajana on toiminut Niina Vilske, KHT. Taloudellisen raportointiprosessin sisäinen valvonta ja riskienhallinta TVO:n hallitus ja toimiva johto vastaavat yhtiön sisäisen valvonnan järjestämisestä ja sen riittävyydestä. Sisäisen valvonnan tavoite on varmistaa toiminnan tehokkuus ja tuloksellisuus, informaation luotettavuus sekä säännösten ja toimintaperiaatteiden noudattaminen. Yhtiöasiakirjat, yhtiön eettiset periaatteet ja arvot, politiikat sekä toimintaohjeet luovat perustan TVO:n hallintojärjestelmälle ja sisäiselle valvonnalle. Sisäisen valvonnan päämääränä on taata riittävällä varmuudella, että: 1. Toiminta on tehokasta ja linjassa yhtiön strategian ja toiminta-ajatuksen kanssa 2. Asetetut päämäärät ja tavoitteet saavutetaan 3. Taloudellinen ja toiminnallinen ohjaus ja raportointi on luotettavaa sekä oikeaa 4. Yhtiön toiminta on lainmukaista. TVO:n sisäinen valvonta koostuu seuraavista osa-alueista: - Taloudellinen ohjaus ja raportointi - Riskienhallinta - Sisäinen tarkastus - Toimintajärjestelmän auditointi Taloudellinen ohjaus ja raportointi Sisäisen valvonnan toimivuus edellyttää, että laskenta- ja muut järjestelmät ovat luotettavia. Tietojärjestelmien tukema operatiivinen ja taloudellinen raportointi mahdollistavat liiketoiminnan tehokkaan ohjauksen ja kontrolloinnin. Tiedon kulku on avointa, mikä mahdollistaa sisäisen valvonnan tehokkuuden. TVO:n strategisen suunnittelun tavoitteena on varmistaa, että TVO:n toiminta tukee vision, strategian, pitkän aikavälin suunnitelmien ja tavoitteiden toteutumista ja että budjetointi on yhdenmukainen strategisten suunnitelmien kanssa. Vuositavoitteiden saavuttamista seurataan kuukausittaisessa johdon raportoinnissa. Toiminnan ohjaamisen ja johtamisen mittareita, pääprosessien mittareita sekä yhtiön painopistetavoitteiden toteumia seurataan ohjeistettujen aikataulujen mukaisesti. Taloudellisen raportoinnin luotettavuus edellyttää taloushallinnon ja laskentatoimen prosessien asianmukaista valvontaa. Taloudellisen raportointiprosessin valvonnasta vastaa osaltaan tarkastus- ja rahoitusvaliokunta. TVO:n taloustoiminto vastaa talouden suunnittelu- ja raportointiprosesseista. Taloudellisen raportoinnin pääprosessit on kuvattu ja niiden kontrollit on määritetty. Taloustoiminnon vastuulla on tiedottaa johdolle, mikäli tulokset poikkeavat suunnitelmista, ja analysoida poikkeamien syyt. TVO-konsernissa noudatetaan kansainvälisiä tilinpäätösstandardeja (IFRS). Emoyhtiössä noudatetaan suomalaista kirjanpitokäytäntöä (FAS). Sisäisen laskennan tavoitteena on tuottaa omistajille taloudellista informaatiota osakesarjoittain. Osakesarjakohtainen laskenta perustuu suomalaiseen kirjanpitokäytäntöön ja sen laskentaperiaatteet on hyväksytty yhtiön hallituksessa. Riskienhallinta TVO:n riskienhallinta perustuu kokonaisvaltaisen riskienhallinnan periaatteelle. Yhtiön riskienhallinta muodostaa merkittävän osan sen valvonta- ja kontrollijärjestelmää. Riskienhallintaprosessin tarkoitus on tukea TVO:n tavoitteiden saavuttamista ja estää riskejä toteutumasta sekä pienentää riskien toteutumisen todennäköisyyttä ja mahdollisia vai- V u o s i r a p o r t t i T V O 5
8 TVO:n sisäisen valvonnan ympäristö Valvontaympäristö Hallitus Tarkastus- ja rahoitusvaliokunta Toimitusjohtaja ja johtoryhmä Riskienhallinta Yhtiötason politiikat Sisäinen tarkastus Lait, asetukset ja viranomaismääräykset Taloudellinen ohjaus ja johdon raportointi Liiketoimintaprosessit TVO:n toimintajärjestelmä Arvot, eettiset periaatteet ja turvallisuuskulttuuri Olkiluodon ydinvoimalaitoksen johtosääntö Organisaatiokäsikirja 6 w w w. t v o. f i
9 kutuksia. Riskienhallinnan kokonaisprosessi on kuvattu tarkemmin hallituksen toimintakertomuksessa. Taloudelliseen raportointiprosessiin liittyvien riskien tunnistaminen on osa riskienhallintaprosessia. Taloudelliseen raportointiprosessiin liittyville keskeisimmille riskeille on määritetty kontrollit ja kontrollipisteet. Raportointiprosessin kuvaukset sekä niihin liittyvät riskiarvioinnit analysoidaan vuosittain. Sisäinen tarkastus TVO:n sisäisen tarkastuksen toimintaperiaatteet on määritelty yhtiön ohjeissa. Sisäinen tarkastus raportoi toimitusjohtajalle ja tukee johtoa hyvän hallintojärjestelmän, riskien hallinnan sekä sisäisen valvontajärjestelmän kehittämisessä ja tehokkuuden sekä riittävyyden arvioinnissa. Vuosittaisesta sisäisestä tarkastuksesta tehdään tarkastussuunnitelma, jonka tarkastus- ja rahoitusvaliokunta osaltaan hyväksyy. Sisäinen tarkastus suoritetaan koordinoidusti tilintarkastajien tarkastuksen sekä laatu- ja ympäristötoimiston auditointien kanssa. Sisäisen tarkastuksen yhteenveto käydään säännönmukaisesti läpi tarkastus- ja rahoitusvaliokunnassa ja raportoidaan vuosittain hallitukselle. Toimitusjohtajalle raportoidaan erillisesti kustakin tarkastuksesta heti sen suorittamisen jälkeen. Vuosittaisessa yhteenvedossa esitetään tarkastusten kohteet ja ajat, tarkastuksen sisältö, havainnot ja poikkeamat sekä toimenpide-ehdotukset. Havainnot ja poikkeamat raportoidaan johtoryhmälle tai operatiiviselle ryhmälle, joka päättää poikkeamien seurannasta ja nimeää kullekin havainnolle ja poikkeamalle vastuuhenkilön. Toimintajärjestelmän auditointi Sisäisillä auditoinneilla arvioidaan operatiivisten ohjeiden mukaista toimintaa tallenteiden, mittareiden, toiminnan jatkuvuuden ja tehokkuuden näkökulmista. Sisäisissä auditoinneissa havaitut poikkeamat raportoidaan ja käsitellään Kelpo-sovelluksen avulla sekä kokonaisuutena kaksi kertaa vuodessa toteutettavassa johdon katselmuksessa. Valvontatoimenpiteet Valvontatoimenpiteillä pyritään varmistamaan, että lainsäädäntöä, sisäisiä toimintatapoja sekä yhtiön eettisiä periaatteita ja arvoja noudatetaan kaikilla organisaation tasoilla. Keskeisimmille liiketoiminta- ja raportointiprosesseille määritellään kontrollit. Sisäisen valvonnan toimivuutta seurataan sekä omalla toiminnalla että erillisillä arvioinneilla, kuten esimerkiksi sisäisten tarkastusten, tilintarkastusten ja toimintajärjestelmään kohdistuvien laatu-, ympäristö- sekä työturvallisuusauditointien avulla. Sisäinen tarkastus suorittaa tarkastustoimenpiteitä hallituksen hyväksymän suunnitelman mukaisesti. Johto vastaa, että sisäisen tarkastajan esittämät havainnot ja poikkeamat huomioidaan ja tehdään vaadittavat korjaustoimenpiteet. Talousraportointiin liittyvät ohjeet ovat Hallintokäsikirjassa ja Laskentatoimen käsikirjassa ja ne luovat taloudellisen raportoinnin perustan konsernissa. TVO:n taloustoiminto vastaa ulkoisen ja sisäisen talousraportoinnin oikeellisuudesta ja yhteneväisyydestä sekä siitä, että hallituksen hyväksymiä osakesarjakohtaisia laskentaperiaatteita noudatetaan. Taloustoiminto vastaa taloudellisen raportointiprosessin kehittämisestä ja ohjeiden ylläpitämisestä sekä määrittää talousraportoinnin prosessien kontrollit ja kontrollitoimenpiteet. Kontrollit on vastuutettu ja ne ovat osa kuukausi-, kvartaali- ja vuosiraportointia. Kontrolleja ovat esimerkiksi erilaiset täsmäytykset, analyysit ja hyväksymismenettelyt, ja niiden avulla varmistetaan taloudellisen raportoinnin oikeellisuus. Tilintarkastajat tarkastavat vuosittain laaditun tilinpäätöksen. Hallituksen tarkastus- ja rahoitusvaliokunta arvioi sisäisen valvonnan asianmukaisuuden ja tehokkuuden. V u o s i r a p o r t t i T V O 7
10 Teollisuuden Voima Oyj:n hallitus 2009 Kuvassa vasemmalta: Matti Ruotsala Juha Laaksonen Mikael Hannus Tapio Korpeinen Rami Vuola Timo Rajala Hannu Anttila Tapio Kuula Jukka Hakkila Seppo Ruohonen 8 w w w. t v o. f i
11 Timo Kyösti Rajala Syntymävuosi: 1947 Koulutus: Dipl.ins. Päätoimi: Toimitusjohtaja, Pohjolan Voima Oy Keskeinen työkokemus: Nykyisessä tehtävässä vuodesta 1992, johtaja- ja päällikkötehtäviä Ekono Oy:ssä, Teollisuuden Voima Oy:ssä, Pohjolan Voima Oy:ssä ja Teollisuuden Voimansiirto Oy:ssä. Hallituksen jäsenyyden alkamisaika: 1992, puheenjohtaja tai varapuheenjohtaja - vuorojaksoin Keskeisimmät luottamustoimet: Useiden PVO-konserniin kuuluvien yritysten hallituksen puheenjohtaja tai jäsen, hallituksen puheenjohtaja Oy Alholmens Kraft Ab:ssä, hallituksen jäsen Savon Voima Oyj:ssä ja varapuheenjohtaja Fingrid Oyj:ssä. Tapio Juhani Korpeinen Syntymävuosi: 1963 Koulutus: Dipl.ins., MBA Päätoimi: Energia ja sellu -liiketoimintaryhmästä vastaava johtaja, UPM- Kymmene Oyj Keskeinen työkokemus: Nykyisessä tehtävässä vuodesta 2008, strategia ja yritysjärjestelytehtävät UPM-Kymmene Oyj:ssä vuodesta 2005, liikkeenjohdon konsultoinnin johtotehtävät Jaakko Pöyry Oy:ssä. Hallituksen jäsenyyden alkamisaika: 2008 Keskeisimmät luottamustoimet: Hallituksen puheenjohtaja, Pohjolan Voima Oy, hallituksen varapuheenjohtaja, Kemijoki Oyj. Tapio Teuvo Kuula Syntymävuosi: 1957 Koulutus: Dipl.ins., taloustieteiden maisteri Päätoimi: Toimitusjohtaja, Fortum Oyj Keskeinen työkokemus: Nykyisessä tehtävässä vuodesta 2009, toimitusjohtaja, Fortum Power and Heat Oy , johtajatehtäviä Fortum Oyj:ssä, Imatran Voima Oy:ssä ja Länsivoima Oy:ssä. Hallituksen jäsenyyden alkamisaika: 2002, puheenjohtaja tai varapuheenjohtaja - vuorojaksoin Keskeisimmät luottamustoimet: Useiden Fortum-konserniin kuuluvien yritysten hallituksen puheenjohtaja, varapuheenjohtaja tai jäsen, Keskinäinen työeläkevakuutusyhtiö Varma, hallintoneuvoston jäsen. Juha Olavi Laaksonen Syntymävuosi: 1952 Koulutus: Ekonomi Päätoimi: Talousjohtaja, Fortum Oyj Keskeinen työkokemus: Nykyisessä tehtävässä vuodesta 2000, johtajaja päällikkötehtäviä Fortum Oyj:ssa ja Neste Oyj:ssä. Hallituksen jäsenyyden alkamisaika: 2003 Keskeisimmät luottamustoimet: Useiden Fortum-konserniin kuuluvien yritysten hallituksen puheenjohtaja tai jäsen, Kemira Oyj: hallituksen jäsen, Kemijoki Oy: hallintoneuvoston jäsen, Sato Oyj: hallituksen puheenjohtaja. Hannu Ilmari Anttila Syntymävuosi: 1955 Koulutus: Ekonomi Päätoimi: Strategiajohtaja, Metsäliitto-konserni Keskeinen työkokemus: Nykyisessä tehtävässä vuodesta 2006, toimitusjohtaja- ja johtajatehtäviä M-real Oyj:ssä, Metsä Tissue Oyj:ssä, Oy Metsä-Botnia Ab:ssä. Hallituksen jäsenyyden alkamisaika: 2007 Keskeisimmät luottamustoimet: Hallituksen puheenjohtaja Metsä Group Financial Services Oy:ssä, hallituksen jäsen Metsä Tissue Oyj:ssä, Oy Metsä-Botnia Ab:ssä ja Pohjolan Voima Oy:ssä, hallintoneuvoston puheenjohtaja Keskinäinen Eläkevakuutusyhtiö Tapiolassa. Seppo Erik Ruohonen Syntymävuosi: 1946 Koulutus: Dipl. ins. Päätoimi: Toimitusjohtaja, Helsingin Energia Keskeinen työkokemus: Nykyisessä tehtävässä vuodesta 2000, toimitusjohtaja- ja johtajatehtäviä Fingrid Oyj:ssä, Fingrid Verkko Oy:ssä ja Teollisuuden Voimansiirto Oy:ssä. Hallituksen jäsenyyden alkamisaika: 2001 Keskeisimmät luottamustoimet: Hallituksen jäsen useissa Helsingin Energian osakkuusyhtiöissä. Jukka Eljas Hakkila Syntymävuosi: 1960 Koulutus: Oik. kand. Päätoimi: Lakiasiainjohtaja, Kemira Oyj Keskeinen työkokemus: Nykyisessä tehtävässä vuodesta 2005, johtaja ja päällikkötehtäviä mm. Elcoteq Network Oyj:ssä, Suomen Vientiluotto Oy:ssä ja Sampo Bank New Yorkissa. Hallituksen jäsenyyden alkamisaika: 2009 Keskeisimmät luottamustoimet: Hallituksen puheenjohtaja, Spruce Vakuutus Oy. Veli Matti Ruotsala Syntymävuosi: 1956 Koulutus: Dipl.ins. Päätoimi: Johtaja, Sähkö-divisioona, Fortum Oyj Keskeinen työkokemus: Nykyisessä tehtävässä vuodesta 2009, johtajana Fortum Power and Heat Oy:ssä vuodesta Toimitusjohtaja-, johtaja- ja päällikkötehtäviä Oy Valtra Ab:ssä, AGCO Corporationissa ja Konecranes Oyj:ssä. Hallituksen jäsenyyden alkamisaika: 2008 Keskeisimmät luottamustoimet: Kemijoki Oy:n ja PKC Group Oyj:n hallituksen puheenjohtaja, OKG Aktiebolagin, Forsmarks Kraftgrupp AB:n, Halton Group Ltd:n ja Larox Oyj:n hallitusten jäsen. Mikael Karl Johan Hannus Syntymävuosi: 1968 Koulutus: Dipl.ins., emba Päätoimi: Johtaja, Biojalostamo & Bioenergia, Stora Enso Oyj Keskeinen työkokemus: Nykyisessä tehtävässä vuodesta 2009, energiajohtajana Stora Enso Oyj:ssä Hallituksen jäsenyyden alkamisaika: 2008 Keskeisimmät luottamustoimet: Hallituksen puheenjohtaja, Enso Alueverkko Oy, hallituksen varajäsen, Pohjolan Voima Oy. Rami Antero Vuola Syntymävuosi: 1968 Koulutus: Dipl.ins. Päätoimi: Toimitusjohtaja, EPV Energia Oy Keskeinen työkokemus: Nykyisessä tehtävässä vuodesta 2003, johtajaja päällikkötehtäviä TXU Nordic Energy Oy:ssä, Fingrid System Oy:ssä ja Suomen Kantaverkko Oyj:ssä. Hallituksen jäsenyyden alkamisaika: 2003 Keskeisimmät luottamustoimet: Useiden EPV-konserniin kuuluvien yritysten hallituksen puheenjohtaja tai varapuheenjohtaja, hallituksen jäsen Pohjolan Voima Oy:ssä ja Vaskiluodon Voima Oy:ssä. V u o s i r a p o r t t i T V O 9
12 Teollisuuden Voima Oyj:n johtoryhmä 2009 Puheenjohtaja: Jarmo Kalevi Tanhua Syntymävuosi: 1965 Koulutus: Dipl.ins. Päätoimi: Toimitusjohtaja, Teollisuuden Voima Oyj Keskeinen työkokemus: Johtaja-, päällikkö- ja projektitehtäviä Teollisuuden Voima Oy:ssä vuodesta 1990 Toimitusjohtajuuden alkamisaika: Keskeisimmät luottamustoimet: Posiva Oy:n hallituksen puheenjohtaja Kuvassa vasemmalta: Kuvasta puuttuvat: Janne Mokka, johtaja, tekniikka Jarmo Tanhua, toimitusjohtaja Esa Mannola, johtaja, ydinturvallisuus Risto Siilos, johtaja, konsernipalvelut, toimitusjohtajan sijainen Mikko Kosonen, johtaja, tuotanto Anna Lehtiranta, johtoryhmän sihteeri, johtaja, yhteiskunta Ari Anttila, henkilöstöedustaja, vierailupäällikkö Jouni Silvennoinen, johtaja, OL3-projekti Kari Halminen, henkilöstöedustaja (1. varaedustaja), kiinteistömies Rainer Karlsson, henkilöstöedustaja (2. varaedustaja), työnjohtaja Klaus Luotonen, johtaja, talous 10 w w w. t v o. f i
13 Teollisuuden Voima Oyj:n perusorganisaatio Toimitusjohtaja Jarmo Tanhua OL4 Tuotanto OL3-projekti Johtavat asiantuntijat Posiva Olli-Pekka Luhta Mikko Kosonen Jouni Silvennoinen Anneli Nikula Veijo Ryhänen tj. Reijo Sundell varatj. Timo Äikäs Ydinturvallisuus Esa Mannola Tekniikka Janne Mokka Konsernipalvelut Risto Siilos Talous Klaus Luotonen Yhteiskunta Anna Lehtiranta V u o s i r a p o r t t i T V O 11
15 Hallituksen toimintakertomus 2009 Toimintaympäristö Euroopan unionin sähköstä kolmannes tuotetaan ydinvoimalaitoksissa, joita on käytössä 15 jäsenmaassa, kaikkiaan noin 150 reaktoria. Suurin osa näistä ydinvoimalaitoksista rakennettiin ja 1980-luvuilla. Viime vuosina on kiinnostus uusien ydinvoimalaitosten rakentamiseen kasvanut jälleen voimakkaasti sellaisissakin maissa, jotka eivät tähän mennessä ole hyödyntäneet ydinvoimaa. Suunniteltuja uusia ydinvoimalaitoshankkeita on Euroopassa 16 ja enemmän kuin 16 on harkinnassa. Myös käytössä olevien ydinvoimalaitosten käyttöiän pidentämistä tutkitaan kaikkialla. Koko maailmassa oli vuoden 2009 lopussa käytössä 436 ydinvoimalaitosyksikköä 30 eri maassa. Näillä tuotettiin noin 16 prosenttia maailman sähköntarpeesta. Lisäksi on rakenteilla yli 50 uutta reaktoria. Lähivuosien aikana uusia ydinvoimalaitoshankkeita odotetaan Euroopan lisäksi käynnistyvän varsinkin Aasiassa (Kiina, Intia, Japani, Etelä- Korea) ja Yhdysvalloissa. Vuoteen 2030 mennessä maailmanlaajuisen ydinvoimalaitoskapasiteetin arvioidaan kasvavan nykyisestä vajaasta 400 GW:sta noin 500 GW:n tasolle. Suomessa eduskunta hyväksyi kesäkuussa 2009 selonteon pitkän aikavälin ilmasto- ja energiastrategiaksi. Sen mukaan sähkön tarve Suomessa tulee kasvamaan jatkossakin lamavaiheen jälkeen. Uutta kapasiteettia tarvitaan tuonnin korvaamiseksi, hiilidioksidipäästöjen vähentämiseksi ja lisääntyvän kulutuksen kattamiseksi. Strategian mukaan maamme sähkön hankinnan tulee perustua ensisijaisesti omaan kapasiteettiin ja sen tulee pystyä kattamaan huipun aikainen kulutus ja mahdolliset tuontihäiriöt. Oman kapasiteetin rakentamisessa etusijalle tulee asettaa päästöttömät ja vähäpäästöiset laitokset. Poliittisessa päätöksenteossa varaudutaan myös lisäydinvoiman rakentamiseen. Vuonna 2009 Suomessa käytettiin sähköä 80,8 TWh. Vähennys vuoteen 2008 verrattuna oli 6,5 TWh eli 7,4 prosenttia. Sähkön käyttö väheni jo toisena vuotena peräkkäin. Syy vähennykseen oli taloudellinen taantuma, ja tämä näkyi erityisesti teollisuuden sähkön tarpeen vähenemisenä. Vuoden lopulla teollisuustuotannossa oli näkyvissä viitteitä piristymisestä. Tuotannon kasvun myötä myös teollisuuden sähkön tarve kääntyi loppuvuonna nousuun. Teollisuussektoreista metsäteollisuus oli edelleen suurin sähkön käyttäjä 19,7 TWh sähkömäärällä. Vuonna 2009 sähkön ja lämmön yhteistuotanto kattoi sähkön käytöstä lähes 30 prosenttia, ydinvoima 27,9 prosenttia, vesivoima 15,6 prosenttia ja hiili- ja muu lauhdevoima 11,3 prosenttia. Sähkön nettotuonnilla katettiin sähkön tarpeesta 15,0 prosenttia. Vähennystä edelliseen vuoteen verrattuna oli runsaat 5 prosenttia. Tuulivoiman osuus oli 0,3 prosenttia. Keskeiset tapahtumat TVO:n perustamisesta tuli kuluneeksi 40 vuotta. Yhtiö perustettiin tuottamaan teollisuudelle edullista sähköä, mutta vuosikymmenten kuluessa TVO:sta on kehittynyt koko Suomea palveleva sähkön tuottaja. Olkiluoto 3 -hankkeen myötä TVO:n sähkönsaajien omistuspohja laajeni ja hankkeessa on mukana yli 50 suomalaista energiayhtiötä. Vuonna 2009 Olkiluodon kaksi laitosyksikköä tuottivat noin 18 prosenttia Suomessa käytetystä sähköstä. Olkiluodon ydinvoimalaitos saavutti vuonna 2009 käyttöhistoriansa parhaan tuotantotuloksen. OL1- ja OL2-voimalaitosyksiköiden yhteenlaskettu sähköntuotanto oli 14,5 TWh (miljardia kilowattituntia). Yhdessä Meri-Porin hiilivoimalaitososuuden kanssa tuotanto oli 15,3 TWh. Suomalaisen Työn Liitto myönsi toukokuussa TVO:n Olkiluodon ydinvoimalaitoksen tuottamalle sähkölle kotimaisuutta korostavan Avainlippu-tunnuksen. Avainlippualkuperämerkki annettiin TVO:lle tunnustuksena suomalaisesta työstä ja osaamisesta. Uusi vuosihuoltorakennus, jonka rakennustyöt aloitettiin keväällä 2008, otettiin käyttöön toukokuussa. TVO perusti kesäkuussa 2 miljardin suuruisen joukkovelkakirjalainaohjelman (EMTN), joka on listattu Luxemburgin pörssiin. Yhtiö laski ohjelman puitteissa liikkeeseen 750 V u o s i r a p o r t t i T V O 13
16 miljoonan euron määräisen seitsemän vuoden mittaisen joukkovelkakirjalainan. Lainasta saatavat varat käytetään yhtiön yleisiin rahoitustarpeisiin. Olkiluoto 3 -laitosyksikön rakentaminen ja laite- ja komponenttitoimitukset Olkiluotoon jatkuivat. Reaktorilaitoksen paineastia, neljä höyrystintä ja paineistin, toimitettiin Olkiluotoon ja pääkiertoputkien valmistus jatkui Ranskassa. Reaktorirakennus sai syyskuussa katon päälleen, kun teräsvuorauksen katto eli kupoliosa nostettiin paikalleen. OL3:n harjakaisia vietettiin Työmaavahvuus vuonna 2009 oli enimmillään noin 4300 henkilöä ja työturvallisuus säilyi edelleen hyvällä tasolla. Turpiinilaitoksella asennustyöt saatiin loppusuoralle. TVO on arvioinut laitostoimittajan raporttien perusteella, että laitosyksikön valmistuminen saattaa edelleen viivästyä kesäkuusta 2012, joka on laitostoimittajan viimeksi ilmoittama aikataulu. TVO on tilannut laitosyksikön kiinteähintaisena avaimet käteen -toimituksena, jossa vastuu aikataulusta on laitostoimittajalla. Olkiluoto 4 -hankkeen periaatepäätös on TVO:n näkemyksen mukaan kaikilta osin valmis päätöksentekoon. Työ- ja elinkeinoministeriö (TEM) on saanut kaikki hakemuksen käsittelyyn tarvittavat lausunnot, joihin liittyvän vastineen TVO on toimittanut TEMille. Eurajoen kunnan hanketta puoltava lausunto on lainvoimainen. Posiva Oy:n periaatepäätöshakemus käytetyn polttoaineen loppusijoituslaitoksen laajentamiseksi OL4:ää varten on TVO:n näkemyksen mukaan myös valmis päätöksentekoon. OL1:n ja OL2:n vuosihuollot toteutettiin suunnitelmien mukaisesti Vuoden aikana yhtiöön palkattiin 31 (vuonna 2008: 70) vakinaista henkilöä. Yhtiöstä lähti vuoden aikana 23 (37) vakinaista henkilöä, joista 13 (12) siirtyi eläkkeelle. Konsernin liiketoiminnan tulos TVO toimii omakustannusperiaatteella. Syntyvät kustannukset veloitetaan vuosittain osakkailta sähkön hinnassa, jolloin tilikauden tulos lähtökohtaisesti on nolla. Osakkaat maksavat muuttuvat kustannukset toimitettujen energiamäärien mukaan ja kiinteät kustannukset omistuksen mukaisessa suhteessa riippumatta siitä, onko teho-osuutta käytetty vai ei. Toimintaperiaatteesta johtuen tulokseen perustuvia tunnuslukuja ei esitetä. Konsernin liikevaihto raportointikaudella oli 305,4 (257,3) miljoonaa euroa. Sähkön toimitusmäärä osakkaille oli (15 144) GWh. Konsernin tulos oli 41,4 (53,1) miljoonaa euroa tappiollinen. Konsernin oikaistu tulos oli 24,4 (46,8) miljoonaa euroa tappiollinen (katso Keskeisiä tietoja ja tunnuslukuja). Liikevaihdon lisäys (50,8 miljoonaa euroa) johtui pääosin OL1:n ja OL2:n veloituksen lisäyksestä kulujen kattamiseksi. 14 Konsernin rahoitus ja maksuvalmius Konsernin rahoitustilanne on kehittynyt suunnitelmien mukaisesti. TVO:n korollisten pitkä- ja lyhytaikaisten lainojen määrä, lukuun ottamatta osakkaille edelleen lainattua lainaa Valtion ydinjätehuoltorahastolta, oli vuoden lopussa 2 586,6 (1 959,5) miljoonaa euroa. Uutta pitkäaikaista lainaa nostettiin vuoden aikana 1 276,3 (800,7) miljoonaa euroa. Lainoja lyhennettiin 621,0 (67,0) miljoonaa euroa. Lainaa Valtion ydinjätehuoltorahastolta lisättiin 55,1 (47,7) miljoonaa euroa. OL3-projektin rahoituskulut on aktivoitu taseeseen. TVO käyttää oikeuttaan lainata varoja takaisin Valtion ydinjätehuoltorahastolta laissa määrättyjen sääntöjen puitteissa. Lainan määrä on 750,9 (695,8) miljoonaa euroa ja se sisältyy korollisiin velkoihin. TVO perusti kesäkuussa 2 miljardin suuruisen joukkovelkakirjalainaohjelman (EMTN), joka on listattu Luxemburgin pörssiin. Yhtiö laski ohjelman puitteissa liikkeeseen 750 miljoonan euron määräisen 7 vuoden mittaisen joukkovelkakirjalainan. Lainan kuponkikorko on 6 %. Sekä lainalla että ohjelmalla on Fitch Ratingsin (Fitch) luokitus A- (vakaat näkymät). Lainasta saatavat varat käytetään yhtiön yleisiin rahoitustarpeisiin. Lisäksi yhtiö on lasw w w. t v o. f i
17 kenut liikkeeseen EMTN-ohjelman puitteissa NOK 550 miljoonan, SEK 650 miljoonan ja SEK 600 miljoonan määräiset ns. private placement -lainat. Sekä Japan Credit Rating Agency (JCR) että Fitch päivittivät TVO:n luottoluokitukset entisille tasoilleen. JCR:n luokitus vahvistettiin tammikuussa tasolle AA ja Fitchin pitkäaikainen luokitus tasolle A- ja lyhytaikainen luokitus tasolle F2 kesä kuussa. Tulevaisuuden näkymät arvioitiin edelleen vakaiksi (Stable outlook). Varsinaisessa yhtiökokouksessa päätettiin korottaa osakepääomaa 100,0 miljoonalla eurolla ja merkintähinta maksettiin marraskuussa. TVO:n B-sarjan osakkaat päättivät antaa yhtiölle yhteensä 300,0 miljoonan euron sitoumuksen muita lainoja huonomman etuoikeuden omaavan osakaslainan antamisesta. Osakaslainaa ei ole nostettu. Osakepääoma ja osakeanti TVO:n osakepääoma oli 461,7 (361,7) miljoonaa euroa. Yhtiössä on ( ) osaketta, joista osaketta kuuluu A- sarjaan. Nämä oikeuttavat OL1:n ja OL2:n tuottamaan sähköön. C- sarjassa on osaketta, jotka oikeuttavat Meri-Porin hiilivoimalaitoksen TVO-osuuden tuottamaan sähköön. Lisäksi yhtiössä voi olla enintään B-sarjan osaketta, jotka oikeuttavat OL3:n tuottamaan sähköön. Yhtiökokouksessa päätetyn B-sarjan osakeannin ( osaketta) merkintä hinta 100 miljoonaa euroa maksettiin marraskuussa ja osakepääoman korotus merkittiin kaupparekisteriin joulukuussa. B-sarjan osakkeita on tämän jälkeen yhteensä ( ). Osakepääoman korotus perustui OL3:n rahoitussuunnitelmaan, jonka mukaan investoinnin edellyttämää omaa pääomaa kerrytetään projektin etenemisen mukaisesti. Hallinnointiperiaatteet TVO, Mankala-periaatteella (omakustannusperiaatteella) toimivana listaamattomana julkisena osakeyhtiönä, noudattaa listayhtiöiden hallinnointikoodia soveltuvin osin. TVO:lla ei ole velvollisuutta noudattaa hallinnointikoodia, eikä siten myöskään Comply or Explain -periaatetta. Arvopaperimarkkinalain 2 luvun 6 :n mukaan julkisen kaupankäynnin kohteena olevan arvopaperin liikkeellelaskijan on esitettävä toimintakertomuksessa tai erillisessä kertomuksessa selvitys hallinto- ja ohjausjärjestelmästään. TVO on antanut erillisen selvityksen vuoden 2009 hallinto- ja ohjausjärjestelmästään, joka on julkaistu yhtiön internet-sivuilla samanaikaisesti tämän toimintakertomuksen kanssa. Hallintoelimet Yhtiön hallintoelimet ja niiden toiminta vuonna 2009 on kuvattu erillisessä dokumentissa (Selvitys hallinto- ja ohjausjärjestelmästä), joka on julkaistu yhtiön internet-sivuilla. Sääntely-ympäristö Ydinenergialainsäädännön perusperiaatteena on, että ydinenergian käytön tulee olla yhteiskunnan kokonaisedun mukaista. Ydinenergian käyttöä, käytön valvontaa ja ydinturvallisuutta koskevat keskeiset säännökset sisältyvät ydinenergialakiin ja ydinenergia-asetukseen sekä niiden nojalla annettuihin alemmanasteisiin säädöksiin, kuten Säteilyturvakeskuksen YVL-ohjeisiin. Tämän lisäksi ydinenergian käyttöön sovellettavia säännöksiä on muun muassa säteilylaissa. Ydinlaitoksen haltijan vastuuseen ydinvahingosta sovelletaan puolestaan ydinvastuulakia. Ydinenergian käyttö on luvanvaraista. Periaatepäätöstä, rakentamislupaa ja käyttölupaa haetaan valtioneuvostolta. Ydinenergian käytön turvallisuuden valvonta kuuluu Säteilyturvakeskukselle, joka huolehtii myös turva- ja valmiusjärjestelyjen valvonnasta ja ydinmateriaalivalvonnasta. V u o s i r a p o r t t i T V O 15
18 Riskienhallinta, merkittävimmät riskit ja epävarmuustekijät Riskienhallinta Riskienhallinnan tarkoitus on tukea tavoitteiden saavuttamista ja estää riskejä toteutumasta sekä pienentää riskien toteutumisen todennäköisyyttä ja mahdollisia vaikutuksia. Riskienhallintaa valvoo yhtiön hallitus, joka vahvistaa yhtiön riskienhallinnan periaatteet. Riskienhallintaa johtaa yhtiön johtoryhmä, jonka alaisuudessa toimii koordinoinnista huolehtiva riskienhallintaryhmä. Riskienhallintaryhmä ylläpitää ja kehittää riskienhallintajärjestelmää, tekee yhtiötason riskikartoituksia riittävän usein ja laajasti, analysoi riskejä sekä seuraa tarvittavia varautumistoimenpiteitä ja arvioi niiden riittävyyttä. Organisaatioyksiköt vastaavat riskienhallinnan käytännön toteutuksesta. Yritysturvallisuus, riskienhallinnan ohjeistus, raportointi sekä vakuutukset hoidetaan keskitetysti. TVO:ssa riskienhallinta on osa yhtiön turvallisuuskulttuurin mukaista toimintajärjestelmää ja osa jokapäiväistä toimintaa. Toiminnan uhkia ja eri riskitekijöitä sekä menetelmiä niiden ennaltaehkäisemiseen, hallintaan ja vähentämiseen seurataan jatkuvasti. Riskikartoituksessa eri uhkien toteutumisen todennäköisyys arvioidaan ja riskeille laaditaan tapauskohtaisesti erillinen varautumissuunnitelma. TVO:ssa strategiset riskit luokitellaan seuraaviin osa-alueisiin: voimalaitokset, turvallisuus ja ympäristö, tuotannon laajentaminen, henkilöstö, rahoitus ja kustannustehokkuus, toimiva ydinjätehuolto sekä sidosryhmien luottamus. Vuositason tavoitteisiin liittyvät riskitarkastelut perustuvat organisaatioyksiköiden seuraavan vuoden tavoitteisiin. Turvallisuuteen ja tuotantoon liittyviä riskejä pienennetään pitämällä laitosyksiköt hyvässä kunnossa. Erityisen tärkeää on vuosihuoltojen laadukas suunnittelu ja toteutus. Omaisuusriskejä rajoitetaan ydin- ja muilla esinevakuutuksilla. Ydinvastuun varalta ovat voimassa lain mukaiset ydinvastuuvakuutukset. Konsernin sähkön tuotannossa käytetään maailmanlaajuisilta markkinoilta hankittavia polttoaineita, uraania ja hiiltä. Ydinpolttoaineeseen liittyviä riskejä on pienennetty hajauttamalla hankintoja useammalle toimittajalle ja tekemällä pitkäaikaisia sopimuksia. OL3:n rakentamisvaiheen riskienhallinnassa on keskeistä laitostoimittajan toiminnan valvonta ja ohjaus avaimet käteen -sopimuksen asettamien ehtojen mukaisesti. Vahinkoriskeihin ja niiden aiheuttamiin viivästyksiin on varauduttu vakuutuksilla. TVO:n rahoitus ja rahoitusriskien hallinta hoidetaan yhtiön rahoitustoiminnossa yhtiön hallituksen hyväksymän rahoituspolitiikan mukaisesti. TVO:n liiketoiminnan rahoitusriskit liittyvät likviditeetti-, markkina- ja luottoriskeihin. Rahoituslähteiden hajauttamisella sekä pitkäaikaisilla luottositoumuksilla ja likvideillä varoilla pienennetään rahoitukseen liittyviä riskejä. Markkinariskejä on pienennetty korko- ja valuuttajohdannaisilla. Yhtiön rahoituspolitiikan mukaan valuuttamääräiset lainat pidetään johdannaisilla euromääräisinä eräpäivään asti. Rahoitusriskien hallintaa ja polttoaineen hintariskiä on käsitelty konsernitilinpäätöksen liitetiedossa 29 Rahoitusriskien hallinta. Merkittävimmät riskit ja epävarmuustekijät Yhtiön merkittävimmät riskit liittyvät OL3-projektin viiveeseen. TVO on arvioinut laitostoimittajan raporttien perusteella, että laitosyksikön valmistuminen saattaa edelleen viivästyä kesäkuusta 2012, joka on laitostoimittajan viimeksi ilmoittama aikataulu. Tästä aiheutuu lisäkustannuksia ja menetyksiä, joista yhtiö on vaatinut OL3:n avaimet käteen -laitos toimittajalta korvausta. Rahoitusmarkkinoiden epävarma tilanne on nostanut yleisesti yrityslainojen rahoitusmarginaaleja, mikä osaltaan vaikuttaa TVO:n uusien lainojen kustannuksiin. OL1:llä toteutetaan vuonna 2010 suuri vuosihuolto, jossa uusitaan matalapaineturpiinit ja generaattori, päähöyrylinjojen sisemmät eristysventtiilit sekä lauhduttimen merivesipumput. Näihin muutostöihin sisältyy riskejä liittyen aikatauluun ja 16 w w w. t v o. f i
19 teknisiin ratkaisuihin. OL1:n, OL2:n sekä Meri-Porin hiilivoimalaitososuuden sähköntuotannon osalta ei ole näköpiirissä merkittäviä riskejä tai epävarmuustekijöitä. Vireillä olevat oikeudenkäynnit ja riita-asiat TVO sai joulukuussa 2008 Kansainväliseltä kauppakamarilta (ICC) tiedon, että laitostoimittaja on toimittanut ICC:lle välimiesmenettelyä koskevan pyynnön, joka koskee OL3:n valmistumisen viivästymistä ja siitä aiheutuneita kustannuksia. Laitostoimittajan rahamääräinen vaatimus on noin 1 miljardia euroa. Noin puolet tästä liittyy lisäkustannuksiin, joiden laitostoimittaja väittää aiheutuneen viivästyksestä. Muilta osin korvausvaatimus koskee OL3-laitossopimuksen mukaisia maksueriä, jotka TVO:n näkemyksen mukaan eivät vielä olleet erääntyneet maksettavaksi. TVO on todennut laitostoimittajan vaateen perusteettomaksi. TVO on huhtikuussa 2009 toimittanut ICC:lle vastauksensa ja vastavaatimuksensa laitostoimittajan joulukuussa 2008 ICC:lle tekemän välimiesmenettelyä koskevan pyynnön johdosta, joka koskee OL3:n valmistumisen viivästymistä ja siitä aiheutuneita kustannuksia. TVO:n vaade on määrältään noin 1,4 miljardia euroa. TVO on lisäksi osapuolena toisessa ICC:n sääntöjen mukaisessa välimiesmenettelyssä, jossa on kysymys OL3:n rakennustöihin liittyvän teknisesti ratkaistun asian kustannuksista, joiden määrä projektin arvoon verrattuna on vähäinen. Välimiesmenettelyt voivat jatkua usean vuoden ajan. Välimiesmenettelyjen johdosta ei ole kirjattu saatavia eikä varauksia. Ydinvoima Olkiluoto 1 ja Olkiluoto 2 Olkiluodon ydinvoimalaitos saavutti vuonna 2009 käyttöhistoriansa parhaan tuotantotuloksen. OL1- ja OL2-voimalaitosyksiköiden yhteenlaskettu sähköntuotanto oli (14 380) GWh ja käyttökerroin yhteensä 96,0 (95,3) %. Laitosyksiköt toimivat tarkastelujakson ajan turvallisesti ja luotettavasti. OL1:n nettotuotanto oli (7 066) GWh ja käyttökerroin 97,0 (93,7) %. OL2:n nettotuotanto oli (7 314) GWh ja käyttökerroin 95,1 (96,9) %. Vuosihuollot Olkiluodon ydinvoimalaitoksen vuosihuollot 2009 saatiin päätökseen Tarkastukset osoittivat laitosyksiköiden olevan turvallisessa ja luotettavassa kunnossa uutta käyttöjaksoa varten. OL1:llä oli lyhyt polttoaineenvaihtoseisokki, joka kesti runsaat kahdeksan vuorokautta. Ykkösyksikön töitä polttoaineenvaihdon lisäksi olivat mm. yhden pääkiertopumpun huolto, reaktorin sisäpuoliset tarkastukset ja yhden matalapaineturpiinin tarkastus. OL2:lla oli vuorossa huoltoseisokki, jonka pituudeksi tuli noin kuusitoista ja puoli vuorokautta. Merkittävimpiä töitä polttoaineenvaihdon lisäksi olivat sammutetun reaktorin jäähdytysjärjestelmän venttiilin vaihto sekä kahden matalapaineturpiinin tarkastukset. Uusi vuosihuoltorakennus otettiin käyttöön. TVO:laisten lisäksi vuosihuoltotöissä oli urakoitsijoiden väkeä enimmillään noin 800 henkilöä. Olkiluoto 3 Olkiluoto 3 (OL3) on rakenteilla oleva ydinvoimalaitos, joka on tilattu avaimet käteen -periaatteella konsortiolta (laitostoimittaja), jonka muodostavat AREVA NP GmbH, AREVA NP SAS ja Siemens AG. Laitosyksikön kaupallisen sähköntuotannon piti alun perin alkaa huhtikuun lopussa Valmistuminen on kuitenkin viivästynyt. TVO on arvioinut laitostoimittajan raporttien perusteella, että laitosyksikön valmistuminen saattaa edelleen viivästyä kesäkuusta 2012, joka on laitostoimittajan viimeksi ilmoittama aikataulu. Kiinteähintaisen avaimet käteen -toimituksen mukaan vastuu aikataulusta on laitostoimittajalla. OL3:n suunnittelu, asiakirjojen viranomaiskäsittely, rakentaminen sekä laitteiden valmistus ja asennus jatkuivat. Reaktorin suojarakennuksen kaasutiiveyden varmistavan V u o s i r a p o r t t i T V O 17
20 teräsvuorauksen katto eli kupoliosa nostettiin paikalleen. Laite- ja komponenttitoimitukset Olkiluotoon jatkuivat. Reaktorilaitoksen pääkomponentteja, paineastia, neljä höyrystintä ja paineistin, toimitettiin Olkiluotoon ja pääkiertoputkien valmistus jatkui Ranskassa. Turpiinilaitoksella asennustyöt saatettiin loppusuoralle. Vuonna 2008 vireille tulleet välimiesmenettelyt, jotka koskevat laitosyksikön valmistumisen viivästymistä ja sen kustannuksia sekä rakennustöihin liittyvän teknisesti ratkaistun asian kustannuksia, jatkuivat. Välimiesmenettelyt voivat kestää usean vuoden ajan. Työmaan henkilömäärä vuoden lopussa oli noin Työmaan turvallisuus säilyi edelleen hyvällä tasolla. Kaikki OL3-projektin toteutuneet hankintamenoon aktivoitavat menot on kirjattu konsernin taseen aineellisiin käyttöomaisuushyödykkeisiin. Olkiluoto 4 -hanke TVO jätti valtioneuvostolle keväällä 2008 periaatepäätöshakemuksen (PAP-hakemus) neljännen ydinvoimalaitosyksikön (OL4) rakentamisesta Olkiluotoon. TEM on saanut kaikki hakemuksen käsittelyyn tarvittavat lausunnot, joihin liittyvän vastineen TVO on toimittanut TEMille. Eurajoen kunnan hanketta puoltava lausunto on lainvoimainen. Olkiluoto 4 -hankkeen periaatepäätöshakemus on TVO:n näkemyksen mukaan kaikilta osin valmis päätöksen tekoon. Soveltuvuusselvityksiä laitostoimittajien kanssa on jatkettu. Soveltuvuusselvitykset ovat laajentuneet turvallisuudesta ja lisensiointikysymyksistä rakennettavuuteen, hankkeen toteutukseen ja laitostekniikkaan. Säteilyturvakeskuksen (STUK) OL4-hanketta koskevan alustavan turvallisuusarvion mukaan kaikki TVO:n tarkastelemat laitosvaihtoehdot ovat toteuttamiskelpoisia ja TVO:lla on edellytykset projektin toteuttamiseen korkean turvallisuusja laatukulttuurin mukaisesti. Valtioneuvoston ja eduskunnan odotetaan käsittelevän yhtiön periaatepäätöshakemuksen vuonna Ydinpolttoaine Ydinpolttoainehankintojen arvo katsauskaudella oli 45,9 (48,5) miljoonaa euroa ja kulutuksen arvo 40,1 (38,2) miljoonaa euroa. Ydinpolttoaine- ja uraanivaraston arvo oli 162,8 (157,0) miljoonaa euroa, josta reaktoreissa olevan polttoaineen arvo oli 61,9 (60,8) miljoonaa euroa. Ydinjätehuolto Yhtiöllä on ydinenergialain mukaan vastuu ydinjätehuoltoon liittyvistä toimenpiteistä ja niiden kustannuksista. Konsernin taseessa on esitetty IFRS-säännöstön mukaan laskettu ydinjätehuoltovastuuseen liittyvä varaus. Varaus perustuu suunnitelmiin ydinjätehuollon arvioiduista tulevista toimenpiteistä sekä niiden kustannuksista huomioiden jo tehdyt toimenpiteet. Varauksen käypä arvo on laskettu diskonttaamalla vuotuisten toimenpiteiden kassavirrat nykyhetkeen. Konsernitilinpäätöksen veloissa oleva ydinjätehuoltovastuun määrä on 633,5 (599,8) miljoonaa euroa ja varoissa on esitetty vastaava määrä yhtiön osuudesta Valtion ydinjätehuoltorahastossa. Ydinjätehuollon tulevien kustannusten kattamiseksi yhtiö suorittaa maksuja ydinenergialain mukaisesti Valtion ydinjätehuoltorahastoon. TEM vahvisti yhtiön ydinjätehuollon vuoden 2009 lopun vastuumääräksi 1 160,7 (1 137,6) miljoonaa euroa ja yhtiön vuoden 2010 rahastotavoitteeksi Valtion ydinjätehuoltorahastossa 1 069,8 (1 001,2) miljoonaa euroa. Erotus on katettu vakuuksilla. Matala- ja keskiaktiivista voimalaitosjätettä on OL1:n ja OL2:n toiminnan aikana kertynyt yhteensä (6 238) m 3, josta 167 (114) m 3 vuoden 2009 aikana. Jätteet loppusijoitetaan Olkiluodon matala- ja keskiaktiivisen jätteen luolaan (VLJluola). Käytettyä ydinpolttoainetta on vastaavasti kertynyt vuoden loppuun mennessä (1 180) tonnia, josta 37 (38) tonnia vuonna Käytetty ydinpolttoaine on varastoituna pääosin erillisessä Olkiluodon käytetyn polttoaineen välivarastossa. Konsernin yhteisyritys Posiva Oy 18 w w w. t v o. f i
Selvitys hallinto- ja ohjausjärjestelmästä 2010. Teollisuuden Voima Oyj Hyvinvointia ydinsähköllä
Selvitys hallinto- ja ohjausjärjestelmästä 2010 Teollisuuden Voima Oyj Hyvinvointia ydinsähköllä Julkaisija: Teollisuuden Voima Oyj Kotipaikka: Helsinki, Y-tunnus 0196656-0 Graafinen suunnittelu: Mainostoimisto
Selvitys hallinto- ja ohjausjärjestelmästä 2009 Teollisuuden Voima Oyj Selvitys hallinto- ja ohjausjärjestelmästä 2009 Teollisuuden Voima Oyj Yleistä 3 Yhtiökokous 3 Hallitus 3 Hallituksen valiokunnat
Selvitys hallinto- ja ohjausjärjestelmästä 2011. Teollisuuden Voima Oyj Hyvinvointia ydinsähköllä
Selvitys hallinto- ja ohjausjärjestelmästä 2011 Teollisuuden Voima Oyj Hyvinvointia ydinsähköllä Julkaisija: Teollisuuden Voima Oyj Kotipaikka: Helsinki, Y-tunnus 0196656-0 Graafinen suunnittelu: Mainostoimisto
Selvitys hallinto- ja ohjausjärjestelmästä 2012. Teollisuuden Voima Oyj Hyvinvointia ydinsähköllä
Selvitys hallinto- ja ohjausjärjestelmästä 2012 Teollisuuden Voima Oyj Hyvinvointia ydinsähköllä Julkaisija: Teollisuuden Voima Oyj Kotipaikka: Helsinki, Y-tunnus 0196656-0 Taitto: Design Motor Oy Sisällys
Selvitys hallinto- ja ohjausjärjestelmästä 2013 Yleistä Teollisuuden Voima Oyj:n (TVO) toimialana on yhtiöjärjestyksen mukaan voimalaitosten ja voimansiirtolaitteiden rakentaminen ja hankkiminen sekä sähkön
Yleistä. Yhtiökokous. Varsinainen yhtiökokous 2014
Selvitys hallinto- ja ohjausjärjestelmästä 2014 Yleistä Teollisuuden Voima Oyj:n (TVO) toimialana on yhtiöjärjestyksen mukaan voimalaitosten ja voimansiirtolaitteiden rakentaminen ja hankkiminen sekä sähkön
HYVINVOINTIA YDINSÄHKÖLLÄ Selvitys hallinto- ja ohjausjärjestelmästä 2016 Yleistä Teollisuuden Voima Oyj (TVO) on julkinen suomalaisten teollisuus ja voimayhtiöiden omistama osakeyhtiö, jonka toimialana
Vuosikertomus Teollisuuden Voima Oyj
2008 Vuosikertomus Teollisuuden Voima Oyj Keskellä näkyvät käynnissä olevat laitosyksiköt OL1 ja OL2 Olkiluodon saaren länsirannalla. OL1-yksikkö on tuottanut sähköä jo yli 30 vuotta. Havaintokuvana